[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000003", "text": "Eksperdid Su\u0308u\u0308ria rahuko\u0303nelustelt ha\u0308id tulemusi ei oota"}, {"text_idx": "#000004", "text": "Su\u0308u\u0308ria rahuko\u0303nelusi peetakse nu\u0308u\u0308d kahes kohas - lisaks Astanale toimuvad need ka U\u0308RO vahendusel Genfis. Eksperdid ei oota ei Genfist ega oodanud ka Astanast ha\u0308id tulemusi."}, {"text_idx": "#000005", "text": "Genfi ko\u0303neluste ja\u0308rjekordne voor peaks algama 23. veebruaril, Astanas aga peeti pa\u0308rast mitut edasilu\u0308kkamist maha Venemaa ja Tu\u0308rgi vahendatud ko\u0303neluste ja\u0308rjekordne voor, vahendas \"Va\u0308lisilm\"."}, {"text_idx": "#000006", "text": "Kasahstani pealinnas to\u0303epoolest jo\u0303uti ja\u0308rjekordse relvarahu so\u0303lmimiseni, ehkki va\u0308ga habrastel tingimustel ning Venemaa hakkas varakult ho\u0303iskama, et Astana ko\u0303nelusi on saatnud edu."}, {"text_idx": "#000007", "text": "Ka USA uus valitsus on Astana ko\u0303nelustele poolehoidu avaldanud. \"Tu\u0308rgi ja Venemaa on usaldusva\u0308a\u0308rsed ka\u0308endajad ja me uurime, kuidas USA saab Astana kaudu rahuprotsessi kiirendada,\" u\u0308tles USA suursaadik ISIS-e vastases koalitsioonis Brett McGurk."}, {"text_idx": "#000008", "text": "Astana protsessi toetab ka U\u0308RO erisaadik Staffan de Mistura, kes on Su\u0308u\u0308ria kriisis ilmselt ko\u0303ige mainekam ja ka kannatava Su\u0308u\u0308ria rahva heaks ko\u0303ige rohkem a\u0308ra teinud diplomaat."}, {"text_idx": "#000009", "text": "\"Me toetame Astanat ja sealseid kohtumisi, muidugi eeldusel, et need on kirurgilised, laserkiire ta\u0308psusega va\u0308ga ta\u0308htsates ku\u0308simustes, u\u0308lesehitavad, stabiliseerivad, so\u0303jategevust uuesti katkestavad. Peale selle on ka usaldust rajavad meetmed, mis ta\u0308hendavad na\u0308iteks humanitaarto\u0308o\u0308tajate ligipa\u0308a\u0308su, mida praegu ei ole, aga mis on va\u0308ga kurb,\" ra\u0308a\u0308kis de Mistura."}, {"text_idx": "#000010", "text": "Rahvusvaheliste suhete asjatundjad aga ei ilmutanud Astanas peetud ko\u0303neluste suhtes mingit entusiasmi just seeto\u0303ttu, et kogu Astana protsess on vastupidine de Mistura kirjeldatule. \"Kirurgiat ja laserikiire ta\u0308psust\" polnud ekspertide hinnangul Astanast loota praegu ega ole ka edaspidi."}, {"text_idx": "#000011", "text": "\"Minu arust ei vii Astana ko\u0303nelused kuhugi, sest sinna on kaasatud ko\u0303ik osalised. Nii ulatuslike erimeelsuste puhul la\u0308bira\u0308a\u0308kimistelaua taga on va\u0308ga raske kellegagi mingisugusegi leppeni jo\u0303uda, eriti, kui keegi mingit leppimisvalmidust ei ilmutagi,\" kommenteeris Kadir Hasi u\u0308likooli rahvusvaheliste suhete dotsent Ahmet Kasim Han."}, {"text_idx": "#000012", "text": "Astana ko\u0303neluste esimene voor peeti jaanuari lo\u0303pus ning ja\u0308rgmisi on oodata. Astanas peetavail ko\u0303nelustel on ilmselt muidki, vo\u0303ib-olla ta\u0308htsamaidki funktsioone peale Su\u0308u\u0308rias rahu jaluleseadmise. Na\u0308iteks peavad need na\u0308itama Venemaa ja Tu\u0308rgi vahel taasta\u0308rganud ha\u0308id suhteid."}, {"text_idx": "#000013", "text": "Genfi ko\u0303nelustel selliseid ko\u0303rvalta\u0308hendusi pole, ometi ei oodata sealtki otsustavaid tulemusi, ehkki osalised optimistlike avaldustega esinevad."}, {"text_idx": "#000014", "text": "\"Me la\u0308heme Genfi ta\u0308ie pu\u0308hendumusega ja ettevalmistusega ra\u0308a\u0308kima la\u0308bi poliitilise lahenduse u\u0308le, mis teeb lo\u0303pu konfliktile ja rajab teed tegelikult, kaasavale u\u0308leminekule ning a\u0308a\u0308rmusru\u0308hmituste ko\u0303rvaldamisele. Tegelikkus on lihtne. Me ei saa tegeleda kohalikku ja kogu maailma stabiilsust a\u0308hvardavate julgeolekuohtudega kuni Assad on vo\u0303imul,\" u\u0308tles Su\u0308u\u0308ria rahvusliku koalitsiooni president Anas al-Abdah."}, {"text_idx": "#000015", "text": "Peamine po\u0303hjus, miks Genfist midagi oodata ei tasu, on to\u0303ik, et keegi ei tea, mida uue presidendiga USA tegema ning kuhu po\u0308o\u0308rama hakkab."}, {"text_idx": "#000016", "text": "Teine po\u0303hjus on Bashar al-Assadi taastuv jo\u0303ud. Assadi positsioon on praegu tugevam kui kunagi varem koduso\u0303ja ajal, kui selle pa\u0308ris algus va\u0308lja arvata. Nii tugevaks on Assad saanud Venemaa ja Iraani toel ning mo\u0303lemad pingutavad selle nimel, et diktaatori jo\u0303ud veelgi kosuks."}, {"text_idx": "#000017", "text": "Opositsioon on aga ja\u0308tkuvalt leppimatu - nende hinnangul Su\u0308u\u0308rias Assadile kohta pole."}, {"text_idx": "#000018", "text": "Luik: Astana ko\u0303nelustel on osapooltel oma erihuvid"}, {"text_idx": "#000019", "text": "\"Aktuaalse kaamera\" aastalo\u0303pu saates u\u0308tles Rahvusvahelise kaitseuuringute keskuse juht Ju\u0308ri Luik, et ta ei na\u0308e, et ka\u0308esoleval aastal oleks kellelgi valmisolek korraldada sellist rahukonverentsi, mis so\u0303ja Su\u0308u\u0308rias tegelikult lo\u0303petaks. Ta u\u0308tles, et rahu vo\u0303iks tuua selline lepe nagu oli Daytoni lepe Bosnias."}, {"text_idx": "#000020", "text": "\"Va\u0308lisilmale\" selgitas Luik, et U\u0308RO juhitud ko\u0303nelustel on laua u\u0308mber va\u0308ga suur hulk riike, kes on kaudselt vo\u0303i otseselt konfliktiga seotud, aga seal ei ole vo\u0303itlejate esindajaid ehk Su\u0308u\u0308ria Vaba Armee esindajaid, vaid on poliitikud, kes neid esindavad."}, {"text_idx": "#000021", "text": "Astana protsessi on ellu kutsunud Venemaa, Tu\u0308rgi ja Iraan. Seal on Luige so\u0303nul laua u\u0308mber inimesed, kellel on konfliktile kahtlemata suurem mo\u0303ju. Konflikt pole tema so\u0303nul aga jo\u0303udnud sellisesse faasi, et oleks vo\u0303imalik milleski kokku leppida, po\u0303hiliselt selle to\u0303ttu, et ko\u0303igil neil osapooltel on oma erihuvid."}, {"text_idx": "#000022", "text": "\"Kui vo\u0303rdleme seda Daytoni rahulepinguga, siis USA huvi, kes tol ajal vahendas la\u0308bira\u0308a\u0308kimisi, oli rahu Bosnias. Sellest nad ka la\u0308htusid, neil polnud mingeid soove ei territooriumi vallata, ei mingeid maavarasid saada, ainult rahu ise oligi nende eesma\u0308rk. Praegu seda ei ole - Tu\u0308rgil on oma eesma\u0308rgid, mis puudutavad Po\u0303hja-Su\u0308u\u0308riat, Iraanil oma eesma\u0308rgid, Venemaal oma va\u0308ga selged eesma\u0308rgid, mis puudutavad Su\u0308u\u0308ria la\u0308a\u0308neosa. Nii et selles mo\u0303ttes asi va\u0308ga ha\u0308sti ei suju,\" selgitas Luik."}, {"text_idx": "#000023", "text": "Su\u0308u\u0308ria rahuko\u0303nelused Kasahstanis luhtusid ma\u0308ssuliste boikoti to\u0303ttu"}, {"text_idx": "#000028", "text": "Norstati uuring: Isamaa mo\u0308o\u0308dus Keskerakonnast"}, {"text_idx": "#000029", "text": "Ukrainas Lo\u0303mani all hukkus La\u0308ti vabatahtlik"}, {"text_idx": "#000031", "text": "Slovakkia politoloog: Fico on muutunud varasemast radikaalsemaks"}, {"text_idx": "#000034", "text": "Rahvusringha\u0308a\u0308lingu arendusosakond otsib oma meeskonda frontend arendajat"}, {"text_idx": "#000035", "text": "Prokuratuur kahtlustab toeta.me annetusplatvormi suure summa omastamises"}, {"text_idx": "#000036", "text": "Ukraina kaitsejo\u0303ud teatasid 17 o\u0303huru\u0308nnakust Vene objektide pihta"}, {"text_idx": "#000041", "text": "MKM viib Eesti digitiigri 50 000 eest rohelusse inspiratsiooni ammutama"}, {"text_idx": "#000043", "text": "Venemaa nimetab uutes ajalooo\u0303pikutes Saksamaa taasu\u0308hinemist annekteerimiseks"}, {"text_idx": "#000050", "text": "Eesti rahvuskala elab La\u0308a\u0308nemeres arvatust poole va\u0308hem"}, {"text_idx": "#000051", "text": "Narva muuseumis saab na\u0308ha 72 aastat peidus hoitud kunstiva\u0308a\u0308rtusi"}, {"text_idx": "#000052", "text": "Roop Estonia juurdeehitusest: arvan, et 20 aastat otsustamisega ei la\u0308he"}, {"text_idx": "#000062", "text": "Riik tellib nn tu\u0308hja kasseti tasu analu\u0308u\u0308si"}, {"text_idx": "#000065", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]